Kamu bisa jelasin ke aku soal Bosni lan Hérzégowina dalam bahasa jawa?

Républik Bosni lan Hérzégowina iku nagara ing Balkan ing jagad Éropah. Pêdununge cacahé kira-kira ana 4,5 yuta lan jembar wewengkon 51.129 km². Kutha krajané yaiku Sarayevo. Jeneng asli nagara iki yaiku Bosna i Hercegovina, sajeroning aksara Latin lan Босна и Херцеговина  sajeroning aksara Kirilik kang têgêse Bosni lan Hérzégowina; nanging racaké, dicekak dadi Bosnia, BiH utawa БиХ.

Nagara iki didunungi déning telung kêlompok gotrah utama, yaiku: Bosnian, Sêrbian lan Kroasiyan. Warga Bosnia kanthi umum diarani Bosnian. Papréntahan nagara iki dilakokake kanthi mêncar lan nagara Bosni satênane dumadi saka persekuthuan rong wewengkon utama, yaiku, Sakuthu Bosni lan Hérzégowina lan Républik Sêrbiyan.

Diwatesi déning Kroasia ing sisih lor, kulon lan kidul, Sêrbiya ing sisih wétan, lan Giri Cêmêng ing sisih kidul, Bosni lan Hérzégowina minangka siji nagara kang dikubengi déning dharatan kajaba pasisir pasisir Sagara Adriyatik kang dawane 20 km ing kutha Neyum. Tlatah pedhalaman nagara iki kebak pagunungan uga kali kang akèh-akéhe ora bisa dilayari.